|  |  |  |
| --- | --- | --- |
| Beckett Fonden | **http://www.beckett-fonden.dk**   Bestyrelsen behandler ansøgninger 4 gange om året *omkring* datoerne: 15. marts, 15. juni, 15. september og 15. december   Ansøgningsfristerne er hhv.: 1. februar, 1. maj, 1. august og 1. november. Ansøgninger kan i øvrigt indsendes løbende **(jo før, jo bedre, vent ikke til dagene lige inden ansøgningsfristen!)**   Ansøgere modtager skriftlig bekræftelse pr. e-mail, når ansøgningen er modtaget   Ansøgere kan forvente svar pr. e-mail inden for en uge efter hvert bestyrelsesmøde. **Se om manglende svar under FAQ.**   Beckett-Fonden kan desværre ikke besvare telefoniske forespørgsler om, hvorvidt en ansøgning har opnået støtte eller ej   Ønsker du bilag returneret, skal du udtrykkeligt gøre opmærksom på dette samt vedlægge en frankeret svarkuvert.  **Retningslinjer for ansøgning:**   * Ansøgningen bør skrives på dansk * Ansøgningen bør være kortfattet – sørg for, at den indeholder netop de oplysninger, der er nødvendige for at belyse det formål, du søger støtte til * Ansøgningen skal indeholde et budget, som angiver alle forventede eller allerede kendte udgifter og indtægter, herunder anden fondsstøtte * Angiv tidspunkt for arrangement, rejse, udgivelse etc. – Beckett-Fonden støtter ikke projekter, som er påbegyndt eller afsluttet, når ansøgningen vurderes af bestyrelsen * Angiv, om du tidligere har søgt støtte hos Beckett-Fonden til dette eller andre projekter * Angiv, om du søger støtte til samme projekt hos andre fonde – og om du har modtaget svar fra disse. | Der søges på nettet. På grund af omlægning af IT system kan ansøgerprofil først oprettes efter 10/12.  BKK har søgt om støtte til andet projekt i foråret 2016, og fået afslag |
| Nordea Fonden | **www.nordeafonden.dk**  Der kan søges støtte til lokalt projekt. Der skal anvendes skabelon, som ligger på nettet.  Ansøgningerne behandles løbende - men husk at søge i god tid, da der normalt går 4-6 måneder fra ansøgning til udbetaling af en uddeling. Nordea-fonden støtter kun aktuelle projekter og altså ikke projekter, der er afviklet - så husk at søge i god tid før projektets start. | BKK har modtaget støtte til andet projekt, der afsluttes juni 2017 |
| Schroederfonden | **http://www.schroederfonden.dk**  Erda og Christian Schrøders Fond støtter det aktive musikliv i Danmark, særlig ***amatørmusiklivet***. Professionelle projekter støttes således kun undtagelsesvist.  ***Ansøgninger pr. e-mail behandles ikke***. Skriftlige ansøgninger om støtte kan indsendes hele året til:  Erda og Christian Schrøders Fond Bird & Bird Advokater Kalkbrænderiløbskaj 4 2100 København Ø  Fondens samlede årlige uddeling er for tiden omkring kr. 150.000, og de bevilgede støttebeløb er i reglen i størrelsesordenen 3.000-15.000 kr. pr. projekt.  Bestyrelsen har følgende principper / retningslinjer, som kan være til vejledning for ansøgere:   * *Amatørmusikken prioriteres forud for den rent professionelle musik.* * *Bestyrelsen bestræber sig på at sprede virkningen af sine tilskud, f.eks. ved at yde støtte til instrumentkøb til orkestereje, således at et instrument med tiden kan komme flere til gode. Fonden støtter som hovedregel* ***ikke*** *instrumentkøb til enkeltpersoner. Orkestrets årsregnskab skal vedlægges som dokumentation for støttebehovet.* * *Fonden støtter som hovedregel* ***ikke*** *instrumentkøb til enkeltpersoner.* * *Fonden støtter kun undtagelsesvis meget store projekter, større festivaler etc.* * *Ansøgninger om rejsetilskud for orkestre, kor eller ensembler vil indtil videre* ***ikke*** *kunne imødekommes.* * *Fonden kan indtil videre ikke yde uddannelsesstøtte, herunder støtte til studierejser.* * *Fonden uddeler i visse tilfælde legater på eget initiativ, f.eks. som påskønnelse af særlige indsatser inden for musiklivet.* * *Koncerter støttes kun hvor bestyrelsen skønner projektet til at være af speciel interesse. Dog kan der søges støtte til transport af store instrumenter og tilskud til solisthonorarer.* * *Fondens støtte ydes i visse tilfælde som garanti for underskud ved arrangementer.*   **PRAKTISKE OPLYSNINGER**  *Læs venligst nedenstående retningslinjer omhyggeligt, før ansøgningen indsendes, og husk at vedlægge den fornødne dokumentation. Mangler dokumentationen, vil ansøgningen blive afvist.*  *Ansøgninger skal indeholde følgende information:*  ***1) projektbeskrivelse med omhyggelig begrundelse,***  ***2) realistiske udgifts- og indtægtsbudgetter,***  ***3) ansøgers CVR nummer eller - for personlige ansøgere - personnummer, samt***  ***4) regnskabsoplysninger, når ansøger er et kor / orkester / ensemble eller en forening.***  *Ansøgere om støtte til arrangementer bør endvidere angive*  ***5) hvem der står som ansvarlig arrangør***  ***6) profil for de forventede udøvende musikere / undervisere / projektledere***  ***7) profil for eventuelle forventede deltagende tilhørere samt hvorvidt disse forventes at deltage som udøvende.***  *Ansøgninger med bilag skal indsendes i et normalt brev. Det bedes på ansøgningen anført, til hvilken bank (navn og registreringsnummer) og hvilket kontonummer et eventuelt legat skal overføres.*  Fondsbestyrelsen afholder for tiden 3 årlige møder, hvorfor nogen ventetid i behandlingsfasen må påregnes. *Ansøgninger bør indsendes i god tid før et projekt tænkes iværksat. For koncerter eller projekter gælder, at ansøgningen skal være fonden i hænde senest 2 måneder før koncerten finder sted / projektets startdato. Senere indkomne ansøgninger behandles ikke.*  *Fonden forsøger i videst muligt omfang at reducere administrationsomkostningerne. Således kan man* ***ikke*** *forvente svar, hvis ansøgningen ikke imødekommes, og indsendt materiale som bilag til ansøgninger returneres heller ikke.* | BKK har modtaget støtte til andet projekt, der afsluttes juni 2017 |
| Augustinusfonden | **www.augustinusfonden.dk**  Ingen ansøgningsfrister. Ansøgninger behandles løbende.  Der oprettes en ansøgerprofil, og ansøgningsskabelonen udfyldes over nettet | BKK har modtaget støtte til andet projekt, der afsluttes juni 2017 |
| Toyota-Fonden | **Toyota-Fonden**  Ansøgning indsendes pr. brev til  Toyota-Fonden Dynamovej 10 2860 Søborg  Ansøgninger behandles løbende | BKK har modtaget støtte til andet projekt, der afsluttes juni 2017 |
|  | **DKF Puljen**  Det er pt uklart om der fremover vil være støttemulighed herfra:  Dansk Kor Forbund, de professionelle sangeres organisation, har valgt at stille en procentdel af deres ophavsretsmidler til rådighed for danske amatørkor. Denne praksis står overfor en mulig ændring, efter Folketinget, for at implementere nye EU-regler på området, har vedtaget [ny lov om kollektiv forvaltningsret](http://kum.dk/nyheder-og-presse/pressemeddelelser/nyheder/enigt-folketing-vedtager-lov-om-kollektiv-forvaltning-af-ophavsret/1/1/). Puljen administreres indtil udgangen af 2016 af DAM, og uddeles for sidste gang i dette regi i efteråret 2016 med ansøgningsfrist d. 1. september. | BKK har modtaget støtte til andet projekt, der afsluttes juni 2017 |